钦定古今图书集成/明伦汇编/氏族典/第124卷 > 陈显伯
## 钦定古今图书集成/明伦汇编/氏族典/第124卷 > 陈显伯

按《罗源县志》：“显伯字汝仁，号竹所。宝庆间释褐，任中
书舍人，权直学士院，历吏部尚书，兼端明殿大学士，
通奉大夫，爵长乐郡开国侯，食邑一千二百户。初职
讲官，度宗称善诱。后去位，理宗思以储贰托显伯，以
宝章阁直学士除授。显伯为相时多忌刻，以足疾坚
辞不起，乃诏加端明殿大学士致仕。”